మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
బౌలింగ్ చేసి వికెట్ పడగొట్టిన ఫించ్.. అరుదైన జాబితాలో చోటు
పాకిస్థాన్‌తో జరిగిన మ్యాచ్‌లో ఆసీస్ కెప్టెన్ ఆరోన్ ఫించ్ బౌలింగ్ చేశాడు. బౌలింగ్ చేసిన తొలి ఓవర్లోనే వికెట్ పడగొట్టి అందర్నీ సర్‌ప్రైజ్ చేశాడు. దీంతో అరుదైన జాబితాలో ఫించ్ చోటు దక్కించుకున్నాడు.
Samayam Telugu | Updated:
Jun 12, 2019, 09:43PM IST
హైలైట్స్
పాకిస్థాన్‌తో జరిగిన మ్యాచ్‌లో ఆసీస్ కెప్టెన్ ఆరోన్ ఫించ్ బౌలింగ్ చేశాడు.
బౌలింగ్ చేసిన తొలి ఓవర్లోనే వికెట్ పడగొట్టి అందర్నీ సర్‌ప్రైజ్ చేశాడు.
దీంతో అరుదైన జాబితాలో ఫించ్ చోటు దక్కించుకున్నాడు.
పాకిస్థాన్‌తో జరిగిన వన్డేలో బ్యాటింగ్‌తో అదరగొట్టిన ఆస్ట్రేలియా కెప్టెన్ ఆరోన్ ఫించ్ బౌలింగ్‌ వేసి అందర్నీ ఆశ్చర్యంలో ముంచెత్తాడు. ఎడమ చేత్తో బౌలింగ్ చేసే ఫించ్.. పాక్‌పై రెండు ఓవర్లు బౌలింగ్ చేసి వికెట్ పడగొట్టాడు. తద్వారా వరల్డ్ కప్‌లో వికెట్ తీసిన ఐదో ఆస్ట్రేలియా కెప్టెన్‌గా రికార్డ్ నెలకొల్పాడు. 27 ఓవర్లో బౌలింగ్‌కు దిగిన ఫించ్ ఊరించే ఫుల్ టాస్‌తో హఫీజ్‌ను బుట్టలో వేసుకున్నాడు. 49 బంతుల్లో 46 పరుగులు చేసిన హఫీజ్ ప్రమాదకరంగా మారుతున్న దశలో.. ఫించ్ అతడిని ఔట్ చేసి ఆసీస్‌కు బ్రేక్ ఇచ్చాడు.
వరల్డ్ కప్‌లో అత్యధిక వికెట్లు తీసిన ఆస్ట్రేలియా కెప్టెన్ అలెన్ బోర్డర్. అతడు 16 మ్యాచ్‌ల్లో ఏడు వికెట్లు తీశాడు. స్టీవ్ వా 10 మ్యాచ్‌ల్లో బౌలింగ్ చేసి 3 వికెట్లు పడగొట్టాడు. ఇయాన్ ఛాపెల్, మైకెల్ క్లార్క్ కూడా చెరో వికెట్ చొప్పున పడగొట్టారు. తాజాగా ఫించ్ వీరి సరసన చేరాడు.
ఈ మ్యాచ్‌లో ఫించ్ 82 పరుగులతో సత్తా చాటిన సంగతి తెలిసిందే. వార్నర్, ఫించ్ కలిసి తొలి వికెట్‌కు 146 పరుగులు జోడించారు. ఆసీస్ 49 ఓవర్లలో 307 పరుగులకు ఆలౌటయ్యింది.